Kendelse om varetægtsfængsling efter dom og om navneforbud
Ret: Retten på Frederiksberg (1. instans)
Faggruppe: Straffesag — Almindelig domsmandssag
Sagsemner: Efterforskning og straffeproces;

Retten på Frederiksberg

Udskrift af retsbogen

Den 9. september 2011 kl. 13.00 blev retten sat i retssal L af Dommer med
domsmændene Domsmand 1 og Domsmand 2. Protokol-fører: Medarbejder
ved retten.

Retsmødet var offentligt.

Rettens nr. 2-2829/2011
Politiets nr. APK 0109-72235-00005-10

Anklagemyndigheden
mod
Tiltalte
cpr-nummer Født 1961
p. t. Københavns Fængsler

Navneforbud i henhold til tidligere afsagt kendelse.

Sagens tidligere fremlagte akter og personlige oplysninger var til stede.

Anklager var mødt for anklagemyndigheden.

Advokat Martin Leth Hansen var mødt som beskikket forsvarer.

Sundhedsstyrelsen v/Person 1 var mødt.

Fra pressen var mødt TV2 og Ritzau ved Person 2.

Tiltalte var fremstillet.

Retten afsagde

Dom: (se dombogen)

Domfældte ankede dommen til Østre Landsret med påstand om frifindelse i
det dømte omfang.

Domsmændene aftrådte.

Anklageren begærede domfældte fortsat varetægtsfængslet i medfør af rets-
plejelovens § 769, stk. 1, jf. § 762, stk. 1, nr. 2 og nr. 3, under anken, eller
indtil straffuldbyrdelse kan iværksættes.

Forsvareren protesterede herimod.

Std 75309



side 2

Forsvareren anmodede om, at navneforbuddet, der er opretholdt under sagen
for så vidt angår navn og bopæl udstrækkes til at gælde under anken, jf. rets-
plejelovens § 31, stk. 4.

Ritzau ved Person 2 protesterede herimod.

Anklageren tilsluttede sig protesten.

Anklageren begærede endvidere det ved dommen bestemt, at anke ikke skul-le
tillægges opsættende virkning i forhold til rettighedsfrakendelse, jf. straffe-
lovens § 79, stk. 4, sidste punktum.

Retten oplyste, at en sådan påstand skal fremkomme inden domsafsigelsen, jf.
den komm. straffelov, 9. udgave, s. 459 nederst til 460 øverst, hvorfor be-
gæringen ikke kan imødekommes.

Vedrørende spørgsmålet om fortsat varetægtsfængsling afsagdes sålydende

KENDELSE:

Domfældte er dømt for at have krænket fire unge kvinder.

Henset hertil og til karakteren af forholdene finder retten, at der er bestemte
grunde til at frygte, at domfældte på fri fod vil begå ny ligeartet kriminalitet.

Betingelserne for fortsat varetægtsfængsling er herefter til stede, jf. retspleje-
lovens § 769, stk. 1, jf. § 762, stk. 1, nr. 2.

Henset til, at vidnerne nu har afgivet forklaring i retten, finder retten ikke
længere, at der bestemte grunde til at frygte, at domfældte på fri fod på rele-
vant måde kan påvirke vidnerne. Betingelserne i retsplejelovens § 762, stk. 1,
nr. 3, er herefter ikke til stede.

Thi bestemmes:

Domfældte skal forblive varetægtsfængslet under anken, eller indtil straffuld-
byrdelse kan iværksættes.

Forsvareren kærede fængslingskendelsen.

Anklageren kærede afgørelsen om, at fængslingen ikke tillige er sket i medfør
af § 762, stk. 1, nr. 3.

Retten afsagde vedrørende spørgsmålet om navneforbud sålydende

KENDELSE:



side 3

Domfældte har anket dommen med påstand om frifindelse i det dømte om-
fang.

Uanset lovovertrædelsernes grovhed og den stilling, som domfældte har ind-
taget, finder retten henset til tiltalens karakter, at en offentlig gengivelse af
domfældtes navn og bopæl fortsat må antages at udsætte domfældte for u-
nødvendig krænkelse, idet bemærkes at en ophævelse af navneforbuddet kan
medføre en uoprettelig skade. Domfældtes begæring om, at navneforbuddet
for så vidt angår navn og bopæl udstrækkes til at gælde under anken tages
herefter til følge.

Thi bestemmes:

Begæringen om, at navneforbuddet for så vidt angår domfældtes navn og bo-
pæl udstrækkes til at gælde under anken, tages til følge.

Person 2 fra Ritzau kærede kendelsen. Han oplyste, at der vil blive indgivet
kæreskrift.

Retten fastsatte salær på 127.450 kr. med tillæg af moms til den beskikkede
advokat, advokat Martin Leth Hansen. Salæret betales af domfældte.

Retten fastsatte salær til den for de forurettede beskikkede bistandsadvokat,
advokat Helle Hald:
- Vedrørende Forurettede 1 (Journalnummer 1) fastsattes sa-

lær på  7.750 kr. med tillæg af moms, der betales af statskassen. Foruret-
tede har ingen retshjælpsforsikring.

- Vedrørende Forurettede 2 (Journalnummer 2) fastsattes salær på
5.425 kr. med tillæg af moms, der betales af statskassen. Forurettede har
ingen retshjælpsforsikring.

- Vedrørende Forurettede 3 (Journalnummer 3) fastsattes salær
på  kr.9.600 med tillæg af moms, der betales af statskassen. Forurettede har
ingen retshjælpsforsikring.

- Vedrørende Forurettede 4 (Journalnummer 4) fastsattes salær på
15.000 kr. med tillæg af moms, der betales af forurettedes retshjælpsfor-
sikring hos Tryg Forsikring, Police nr.. Statskas-sen betaler salæret i det
omfang det ikke dækkes af forurettedes rets-hjælpsforsikring.

- Vedrørende Forurettede 5 (Journalnummer 5) fastsattes salær på
14.725 kr. med tillæg af moms, der betales af forurettedes retshjælpsfor-
sikring, subsidiært af statskassen.

Sagen sluttet.

Retten hævet.



side 4

Dommer